**รายงานการประชุม**

**คณะทำงานประชาสัมพันธ์กรมส่งเสริมการเกษตร ครั้งที่ 1/2566**

**วันพุธที่ 8 มีนาคม 2566 เวลา 09.00 – 13.30 น.**

**ณ ห้องประชุม 4/2 ชั้น 4 อาคาร 1 กรมส่งเสริมการเกษตร และผ่านระบบการประชุมทางไกล (Zoom)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

1. นายครองศักดิ์ สงรักษา รองอธิบดีกรมส่งเสริมการเกษตร ด้านถ่ายทอดเทคโนโลยี ประธาน

2. นางอมรทิพย์ ภิรมย์บูรณ์ ผู้อำนวยการสำนักพัฒนาการถ่ายทอดเทคโนโลยี รองประธาน

3. นางสาวอินทิรา ปัทมเศรษฐ นักวิเคราะห์นโยบายและแผนชำนาญการ

แทนรองประธานคณะทำงาน และผู้แทนกองแผนงาน

4. นางสาววรวรรณ อังกสิทธิ์ ผู้อำนวยการกลุ่มเผยแพร่และประชาสัมพันธ์

สำนักพัฒนาการถ่ายทอดเทคโนโลยี

5. นางสาวสุกัญญา พัวพันธ์ ผู้อำนวยการศูนย์วิทยบริการเพื่อส่งเสริมการเกษตร

สำนักพัฒนาการถ่ายทอดเทคโนโลยี

6. นางอนงค์นาฏ ศรีรัตนา ผู้อำนวยการกลุ่มพัฒนานวัตกรรมดิจิทัล ผู้แทนศูนย์เทคโนโลยีสารสนเทศและการสื่อสาร

7. นางสาวสินันต์ทร จันทร ผู้อำนวยการกลุ่มส่งเสริมการควบคุมศัตรูพืชโดยชีววิธี

ผู้แทนกองส่งเสริมการอารักขาพืชและจัดการดินปุ๋ย

8. นางสาวเมธินี กีรเกียรติ นักวิชาการเกษตรชำนาญการพิเศษ

ผู้แทนสำนักส่งเสริมและจัดการสินค้าเกษตร

9. นางสาววารีทิพย์ อินทวิพันธุ์ ผู้อำนวยการกลุ่มวิทยุกระจายเสียงเพื่อการเกษตร

สำนักพัฒนาการถ่ายทอดเทคโนโลยี

10. นางศิริเพ็ญ ลาภวงศ์เมธี ผู้อำนวยการกลุ่มพัฒนาศักยภาพวิสาหกิจชุมชน

ผู้แทนกองส่งเสริมวิสาหกิจชุมชน

11. นายเชาวลิต สุขเสริฐ นักวิชาการพัสดุชำนาญการ

ผู้แทนกองคลัง

12. นายภาสกร พันธุ์อยู่ นิติกรชำนาญการ

ผู้แทนกองการเจ้าหน้าที่

13. นางสาวแวววดี พุทธรักษา นักวิชาการส่งเสริมการเกษตรชำนาญการ

ผู้แทนกองขยายพันธุ์พืช

14. นางสาวกนกพรรณ พูลเพิ่ม นักวิชาการตรวจสอบภายในชำนาญการ

ผู้แทนกลุ่มตรวจสอบภายใน

15. นางสาวขวัญใจ เส็งเอี่ยม นักวิชาการส่งเสริมการเกษตรชำนาญการ

ผู้แทนกองพัฒนาเกษตรกร

16. นายเอกชัย กั่นขาว นักวิชาการส่งเสริมการเกษตรชำนาญการ

ผู้แทนกองส่งเสริมโครงการพระราชดำริ การจัดการพื้นที่และวิศวกรรมเกษตร

17. นางสาวพีรชา มณีชาติ นักวิชาการส่งเสริมการเกษตรชำนาญการ

ผู้แทนกองวิจัยและพัฒนางานส่งเสริมการเกษตร

18. นางสาวสิริอนงค์ ศิริพันธุ์ นักวิเคราะห์นโยบายและแผนปฏิบัติการ

ผู้แทนกลุ่มพัฒนาระบบบริหาร

**ผู้เข้าร่วมประชุม**

1. นายสรศักดิ์ แก่อินทร์ นักวิชาการเกษตรชำนาญการ

สำนักส่งเสริมและจัดการสินค้าเกษตร

2. นางสาวรัตนาภรณ์ นพพูน นักวิชาการส่งเสริมการเกษตรชำนาญการ

กองวิจัยและพัฒนางานส่งเสริมการเกษตร

3. นางสาวปาริชาติ อาภรณ์วิชานพ นักวิชาการเกษตรชำนาญการ

กองส่งเสริมการอารักขาพืชและจัดการดินปุ๋ย

4. นายมานิต ลาเกลี้ยง นักวิชาการเผยแพร่ชำนาญการ

สำนักพัฒนาการถ่ายทอดเทคโนโลยี

5. นางสาวคันธรส เงินเรืองโรจน์ นักวิชาการเผยแพร่ปฏิบัติการ

สำนักพัฒนาการถ่ายทอดเทคโนโลยี

6. นายยุทธภพ เอี่ยมนุ้ย นักวิชาการส่งเสริมการเกษตรปฏิบัติการ

กองส่งเสริมวิสาหกิจชุมชน

7. นางสาวณชาพร ศรีสนิท นักวิชาการเผยแพร่ปฏิบัติการ

สำนักพัฒนาการถ่ายทอดเทคโนโลยี

8. นางสาวนาฏสรวง อินทร์แก้ว นักวิชาการเผยแพร่ชำนาญการ

สำนักพัฒนาการถ่ายทอดเทคโนโลยี

9. นางสาวจิรพัชร์ โทลา นักวิชาการเผยแพร่ปฏิบัติการ

สำนักพัฒนาการถ่ายทอดเทคโนโลยี

10. นางสาวอุบลวรรณ เพ็งเพ่งพิศ นักวิชาการส่งเสริมการเกษตร

กองขยายพันธุ์พืช

11. นางสาวสุกานดา มาขุนทด เจ้าพนักงานธุรการ

กองคลัง

**ผู้เข้าร่วมประชุมผ่านระบบการประชุมทางไกล (Zoom)**

1. นายไตรรัตน์ ดีสุ่น หัวหน้าฝ่ายสารบรรณ

ผู้แทนสำนักงานเลขานุการกรม

2. นายอัศราช นาคบุญนนท์ นักวิชาการส่งเสริมการเกษตรปฏิบัติการ

สำนักงานส่งเสริมและพัฒนาการเกษตรที่ 1 จ.ชัยนาท

3. นายสันติ วังวารี นักวิชาการส่งเสริมการเกษตรปฏิบัติการ

สำนักงานส่งเสริมและพัฒนาการเกษตรที่ 2 จ.ราชบุรี

4. นางสาวปิ่นจรัส ไทยเจริญ นักวิชาการส่งเสริมการเกษตรปฏิบัติการ

สำนักงานส่งเสริมและพัฒนาการเกษตรที่ 3 จ.ระยอง

5. นายทวิช อึ้งโชตินิรันดร์ นักวิชาการส่งเสริมการเกษตรชำนาญการ

สำนักงานส่งเสริมและพัฒนาการเกษตร ที่ 4 จ.ขอนแก่น

6. นายวิสูตร หมัดหมีด นักวิชาการส่งเสริมการเกษตรชำนาญการ

สำนักงานส่งเสริมและพัฒนาการเกษตร ที่ 5 จ.สงขลา

7. นายเสน่ห์ แสงคำ ผู้อำนวยการกลุ่มยุทธศาสาตร์และสารสนเทศ

สำนักงานส่งเสริมและพัฒนาการเกษตรที่ 6 จ.เชียงใหม่

8. นางสาวอรณิชา จอพอ นักวิชาการส่งเสริมการเกษตร

สำนักงานส่งเสริมและพัฒนาการเกษตรที่ 6 จ.เชียงใหม่

**เริ่มประชุมเวลา 09.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

- ไม่มี

**ระเบียบวาระที่ 2 เรื่องรับรองรายงานการประชุม**

น.ส.วรวรรณ อังกสิทธิ์ ผู้อำนวยการกลุ่มเผยแพร่และประชาสัมพันธ์ สำนักพัฒนาการถ่ายทอดเทคโนโลยีเลขานุการฯ กล่าวว่า ได้แจ้งเวียนรายงานการประชุมคณะทำงานฯ ครั้งที่ 3/2565 เมื่อวันที่ 25 พฤศจิกายน 2565 เพื่อให้คณะทำงานได้ตรวจสอบความถูกต้อง โดยมีผู้เข้าร่วมประชุมแจ้งแก้ไขบางส่วนมาเรียบร้อยแล้ว และขอให้คณะทำงานตรวจสอบความถูกต้อง หากมีแก้ไขขอให้แจ้งฝ่ายเลขานุการฯ เพื่อแก้ไขต่อไป

**มติที่ประชุม** ให้คณะทำงานตรวจสอบความถูกต้องของรายงานการประชุมคณะทำงานฯ ครั้งที่ 3/2565 หากมีแก้ไขเพิ่มเติม ขอให้แจ้งฝ่ายเลขานุการฯ แก้ไขภายในวันที่ 8 มีนาคม 2566 หากสิ้นสุดระยะเวลาที่กำหนด   
ให้ถือว่าที่ประชุมรับรองรายงานการประชุม

**ระเบียบวาระที่ 3 เรื่องเพื่อทราบ**

**๓.๑ การรายงานผลการดำเนินงานด้านประชาสัมพันธ์เดือนตุลาคม 2565 – กุมภาพันธ์ 2566 ของกรมส่งเสริมการเกษตร**

นางสาวสุกัญญา พัวพันธ์ ผู้อำนวยการศูนย์วิทยบริการเพื่อส่งเสริมการเกษตร สำนักพัฒนาการถ่ายทอดเทคโนโลยี รายงานผลการดำเนินงานด้านประชาสัมพันธ์ของกรมส่งเสริมการเกษตร ระหว่างเดือนตุลาคม 2565 ถึงเดือนกุมภาพันธ์ 2566 ดังนี้

1) การดำเนินงานด้านการวิทยุกระจายเสียงเพื่อการเกษตร am1386.com

1.1) สปอต/สารคดี จำนวน 259 สปอต เผยแพร่ 8,037 ครั้ง

1.2) ข่าวสารการเกษตรช่วงข่าวต้นชั่วโมงของกรมส่งเสริมการเกษตร และหน่วยงานภายในกระทรวงเกษตรและสหกรณ์ จำนวน 455 ข่าว เผยแพร่ 1,295 ครั้ง

1.3) ข่าวสารการเกษตรผ่านรายการวิทยุ ออกอากาศทางเว็บไซต์ www.am1386.com จำนวน 987 เทป 1,730 เรื่อง

2) การผลิตและเผยแพร่ข้อมูลข่าวสารส่งเสริมการเกษตร ในรูปแบบข่าว บทความ สัมภาษณ์   
กราฟิก ฯลฯ และทางเฟซบุ๊กกรมส่งเสริมการเกษตร

2.1) รูปแบบข่าว บทความ สัมภาษณ์ กราฟิก ฯลฯ

- ข่าวนโยบาย (Agenda) 46 ชิ้นงาน

- ข่าวคำแนะนำ (Function) ๕4 ชิ้นงาน

- ข่าวกิจกรรม (Event) 52 ชิ้นงาน

- กราฟิก (Graphic) 86 ชิ้นงาน

2.2) การเผยแพร่ข่าวสารผ่านทางเฟซบุ๊ก (Facebook) เพจ “กรมส่งเสริมการเกษตร”   
(ยอด ณ สิ้นเดือนกุมภาพันธ์ 2566)

- ยอดการกดติดตามเพจ จำนวน 204,672 คน

- ยอดผู้กดถูกใจเพจ จำนวน 180,858 คน

3) การดำเนินงานให้บริการข้อมูลข่าวสาร องค์ความรู้ด้านการเกษตร รับเรื่อง-ประสาน-ส่งต่อ   
ผู้มารับบริการผ่านทางช่องทางต่างๆ

- การให้บริการข้อมูลข่าวสารการเกษตร สื่อเอกสาร และวีดิทัศน์แก่ผู้รับบริการที่มาด้วยตนเอง   
และทางโทรศัพท์ จำนวน 1,118 ราย

- ผลิตและเผยแพร่กราฟิกเพื่อตอบคำถามทางการเกษตรผ่านช่องทางเฟซบุ๊กกรมส่งเสริมการเกษตร จำนวน 7 เรื่อง

- นำเข้าองค์ความรู้ผ่านสื่อออนไลน์ (ยูทูป/ทวิตเตอร์/เว็บไซต์) จำนวน 585 เรื่อง

- จัดทำเอกสารอิเล็กทรอนิกส์ จำนวน 114 เล่ม

- มีผู้ใช้บริการห้องสมุดอิเล็กทรอนิกส์ จำนวน 7,869 ครั้ง

- ผลการประเมินผลความพึงพอใจของผู้รับบริการที่มาด้วยตนเอง ณ จุดบริการศูนย์บริการร่วม  
กรมส่งเสริมการเกษตร ในระดับพอใจมากที่สุด คิดเป็นร้อยละ 99.31

4) ผลการดำเนินงานการผลิตและเผยแพร่สื่อความรู้ทางการเกษตร กลุ่มพัฒนาสื่อส่งเสริมการเกษตร   
ปี 2566

- จัดทำวารสารส่งเสริมการเกษตร 1 ฉบับ จำนวน 2,600 เล่ม

- ผลิตและเผยแพร่แผ่นพับความรู้ทางการเกษตร รูปแบบไฟล์อิเล็กทรอนิกส์ จำนวน 16 เรื่อง

- ผลิตและเผยแพร่เอกสารคำแนะนำความรู้ทางการเกษตร รูปแบบไฟล์อิเล็กทรอนิกส์ จำนวน 9 เรื่อง

- Motion Graphic ความรู้ทางการเกษตร ผ่านสื่อสังคมออนไลน์ จำนวน 15 เรื่อง

- จัดทำทะเบียนสื่อส่งเสริมการเกษตร ในรูปแบบของระบบฐานข้อมูลสื่อส่งเสริมการเกษตร   
กรมส่งเสริมการเกษตร จำนวน 1 ชุด

- การประเมินผลการใช้สื่อส่งเสริมการเกษตร และการประเมินผลวารสารส่งเสริมการเกษตร   
ปี 2565-2566 อยู่ในระดับ พึงพอใจมาก

นายครองศักดิ์ สงรักษา รองอธิบดีกรมส่งเสริมการเกษตร ด้านถ่ายทอดเทคโนโลยี ประธานการประชุม กล่าวถึงกระบวนการทำงานในส่วนของเฟซบุ๊กกรมส่งเสริมการเกษตร มีผู้ดูแลหลักของเพจ คือ นางสาวคันธรส เงินเรืองโรจน์ นักวิชาการเผยแพร่ปฏิบัติการ ซึ่งทำหน้าที่ตรวจสอบข้อมูลก่อนเผยแพร่ โดยใช้ไลน์เป็นสื่อกลางในการรับ-ส่งข้อมูล   
ซึ่งการตัดสินใจเผยแพร่อยู่บนพื้นฐานของข้อมูลที่ต้องผ่านการตรวจสอบจากนักวิชาการและความเห็นชอบ  
จากผู้อำนวยการกอง/สำนักที่รับผิดชอบงานนั้นๆ รวมทั้งความเกี่ยวข้องกับสถานการณ์ปัจจุบัน และภาพลักษณ์  
ความสวยงามของสื่อ ซึ่งจะเห็นได้ว่าเป็นงานที่ค่อนข้างหนักสำหรับงานทั้งกรมฯ และในส่วนของการรายงานข้อมูล ได้แก่ จำนวนผู้ติดตาม ผู้กดไลก์แฟนเพจเฟซบุ๊ก และจำนวนเล่มวารสาร จะต้องสื่อสารและตีความให้ถูกต้อง เพื่อไม่ให้เกิดความเข้าใจที่คลาดเคลื่อน อ่านแล้วไม่เกิดคำถามในใจ รวมทั้งรายงานการประชุมครั้งที่ผ่านมา ซึ่งเป็น  
ความรับผิดชอบของคณะทำงานทุกคนในการทำหน้าที่ตรวจสอบความถูกต้องของข้อมูล ขอให้ช่วยกันตรวจสอบให้ถูกต้อง เพราะข้อมูลเหล่านั้น นอกจากงานจะถูกบันทึกไว้เป็นหลักฐานแล้ว ยังเป็นคุณค่าของเราที่จะส่งต่อไปยังเพื่อนร่วมงานและผู้บังคับบัญชาอีกด้วย

**มติที่ประชุม** รับทราบผลการดำเนินงานด้านประชาสัมพันธ์เดือนตุลาคม 2565 – กุมภาพันธ์ 2566 ของกรมส่งเสริมการเกษตร ให้ฝ่ายเลขานุการแก้ไขปรับปรุงข้อมูลการรายงานให้ถูกต้องครบถ้วนตามข้อเท็จจริงของข้อมูล และให้  
ทุกหน่วยงานนำแนวทางการรายงานข้อมูลตามที่ประธานกล่าว ไปสื่อสารทำความเข้าใจกับคณะทำงานภายใต้  
การกำกับดูแลต่อไป

**3.๒ การรายงานผลการดำเนินงานด้านประชาสัมพันธ์เดือนพฤศจิกายน 2565 – กุมภาพันธ์ 2566   
ของ สสก.ที่ 1 – 6**

นายเสน่ห์ แสงคำ ผู้อำนวยการกลุ่มยุทธศาสตร์และสารสนเทศ และนางสาวอรณิชา จอพอ นักวิชาการส่งเสริมการเกษตร สำนักงานส่งเสริมและพัฒนาการเกษตรที่ 6 จ.เชียงใหม่ ได้รายงานรายงานการเผยแพร่ข่าวประชาสัมพันธ์ เดือนพฤศจิกายน 2565 – กุมภาพันธ์ 2566 สรุปได้ว่า มีการเผยแพร่ผ่านสื่อสังคมออนไลน์ 164 ข่าว และสื่อมวลชน จำนวน 43 ข่าว ส่วนประเด็นหลักในการประชาสัมพันธ์ ประกอบด้วย การส่งเสริมการเกษตรแบบแปลงใหญ่ ได้แก่ การพัฒนาแปลงใหญ่แบบยั่งยืน กลยุทธ์ของการตลาดสินค้าแปลงใหญ่ การเชื่อมโยงการดำเนินงานของ ศพก.   
การบริหารจัดการไม้ผลภาคเหนือ การติดตามในเรื่องของ GAP การเกษตรแบบอินทรีย์ เกษตรผสมผสาน และการส่งเสริมการหยุดเผาในพื้นที่เกษตร

นายทวิช อึ้งโชตินิรันดร์ นักวิชาการส่งเสริมการเกษตรชำนาญการ สำนักงานส่งเสริมและพัฒนาการเกษตรที่ 4 จ.ขอนแก่น ได้รายงานการเผยแพร่ข่าวประชาสัมพันธ์ เดือนตุลาคม 2565 – กุมภาพันธ์ 2566 สรุปได้ว่า   
มีการเผยแพร่ผ่านสื่อสังคมออนไลน์ จำนวน 173 ข่าว และสื่อมวลชน จำนวน 63 ข่าว รวมทั้งสิ้น 236 ข่าว

นายสันติ วังวารี นักวิชาการส่งเสริมการเกษตรปฏิบัติการ สำนักงานส่งเสริมและพัฒนาการเกษตรที่ 2   
จ.ราชบุรี ได้รายงานการเผยแพร่ข่าวประชาสัมพันธ์ เดือนพฤศจิกายน 2565 – กุมภาพันธ์ 2566 สรุปได้ว่า   
มีการเผยแพร่ผ่านสื่อสังคมออนไลน์ จำนวน 202 ข่าว สื่อวิทยุ จำนวน 6 ข่าว สื่อมวลชนที่เป็นสื่อสังคมออนไลน์   
จำนวน 16 ข่าว เว็บไซต์สื่อมวลชน จำนวน 43 ข่าว สื่อและกิจกรรมอื่นๆ 3 ข่าว รวมทั้งสิ้น 269 ข่าว

นายอัศราช นาคบุญนนท์ นักวิชาการส่งเสริมการเกษตรปฏิบัติการ สำนักงานส่งเสริมและพัฒนา  
การเกษตรที่ 1 จ.ชัยนาท ได้รายงานการเผยแพร่ข่าวประชาสัมพันธ์ เดือนพฤศจิกายน 2565 – กุมภาพันธ์ 2566 สรุปได้ว่า มีจำนวนข่าวที่เผยแพร่ผ่านสื่อวิทยุ จำนวน 42 ข่าว สื่อออนไลน์ จำนวน 266 ข่าว ส่วนช่องทางการสื่อสาร ประกอบด้วยเฟซบุ๊กเกษตรเขต หนึ่ง ชัยนาท สื่อวิทยุ รายการเกษตรรับอรุณ FM 91.5 MHz จังหวัดชัยนาท สำหรับ  
การดำเนินงานประชาสัมพันธ์โครงการส่งเสริมการเกษตรแบบแปลงใหญ่ ขณะนี้ได้เซ็นสัญญา และถ่ายทำไปแล้ว 60% คาดว่าจะถ่ายทำแล้วเสร็จในวันที่ 20 มีนาคม 2566

นางสาวปิ่นจรัส ไทยเจริญ นักวิชาการส่งเสริมการเกษตรปฏิบัติการ สำนักงานส่งเสริมและพัฒนาการเกษตรที่ 3 จ.ระยอง ได้รายงานการเผยแพร่ข่าวประชาสัมพันธ์ เดือนพฤศจิกายน 2565 – กุมภาพันธ์ 2566 สรุปได้ว่า   
มีการประชาสัมพันธ์ผ่านสื่อวิทยุ จำนวน 49 ข่าว เว็บไซต์/เฟซบุ๊ก จำนวน 139 ข่าว ไลฟ์สด จำนวน 1 ข่าว สื่อกรมฯ จำนวน 1 ข่าว รวมทั้งสิ้น 193 ข่าว ส่วนผลการดำเนินงานประชาสัมพันธ์โครงการส่งเสริมการเกษตรแบบแปลงใหญ่   
อยู่ระหว่างการลงพื้นที่ผลิตและเผยแพร่ต่อไป

นายวิสูตร หมัดหมีด นักวิชาการส่งเสริมการเกษตรชำนาญการ สำนักงานส่งเสริมและพัฒนาการเกษตร ที่ 5   
จ.สงขลา ได้รายงานรายงานการเผยแพร่ข่าวประชาสัมพันธ์ เดือนตุลาคม 2565 – กุมภาพันธ์ 2566 สรุปได้ว่า   
มีการเผยแพร่ผ่านสื่อมวลชน จำนวน 50 ข่าว ซึ่งมีทั้งในส่วนของเว็บไซต์ของหนังสือพิมพ์ท้องถิ่นสมิหลาไทม์ เว็บไซต์ NNT อินสตาแกรมและทวีตเตอร์ของสถานีวิทยุ มก. เพจแจ้งเรื่องราวข่าวสารท้องถิ่น และสถานีวิทยุ AM 1386 เผยแพร่ผ่านสื่อออนไลน์ของหน่วยงานประกอบด้วยเฟซบุ๊ก สสก. 5 สงขลา จำนวน 145 ข่าว และเผยแพร่ผ่านยูทูป   
สสก. 5 สงขลา จำนวน 2 ข่าว นอกจากนี้ ยังมีการสนับสนุนจังหวัดเกี่ยวกับการสอนเขียนเว็บไซต์ด้วยโปรแกรม WordPress และประสานสื่อมวลชนทำข่าว ได้แก่ รายการ 5 อาสาเพื่อประชาชน (ช่อง 5 HD) จำนวน 8 ข่าว   
รายการขันข่าวเช้าตรู่ (ช่อง 33 HD) จำนวน 2 ข่าว รายการข่าวนอกลู่ (ช่อง 33 HD) จำนวน 2 ข่าว

ประธานฯ กล่าวว่า การรายงานของทุกหน่วยงาน เป็นการรายงานตัวเลขเชิงปริมาณ คาดหวังว่าในเรื่องของคุณภาพ จะเป็นไปตามกรอบตามที่ได้ประชุมกันในคราวที่แล้ว สำหรับสื่อสังคมออนไลน์โดยเฉพาะสื่อที่เป็นของหน่วยงานเอง เป็นการสื่อสารในลักษณะการสื่อสารแบบสองทาง ขอให้ผู้ดูแลระบบคอยติดตามและเฝ้าระวัง ประเด็น การคอมเมนต์ และการสื่อสารกลับผ่านกล่องข้อความในช่องทางต่างๆ หากมีประเด็นที่เราต้องประเมินหรือวิเคราะห์สถานการณ์ ขอให้หารือกับผู้บังคับบัญชาในชั้นต้นของท่าน และตอบกลับภายในช่วงระยะเวลาที่ผู้รับบริการคาดหวัง เพื่อป้องกันไม่ทำให้เกิดการนำไปขยายผลและสร้างผลกระทบเชิงลบต่อหน่วยงาน ทั้งในระดับองค์กรและระดับกรมฯ ส่วนในเรื่องของการเผยแพร่ข่าวตามตัวชี้วัด หากมีการเผยแพร่ข่าวครบจำนวนตามเป้าหมายแล้ว ไม่จำเป็นต้องหยุดเผยแพร่ หากมีความจำเป็นต้องเผยแพร่ข่าวเพื่อสร้างการรับรู้อย่างต่อเนื่อง ขอให้ดำเนินการต่อไป ถือว่าเป็นการให้ความสำคัญกับการทำงานตามภารกิจร่วมกัน

**มติที่ประชุม** 1. รับทราบผลการดำเนินงานด้านประชาสัมพันธ์เดือนพฤศจิกายน 2565 – กุมภาพันธ์ 2566

ของ สสก.ที่ 1 – 6

2. ให้ทุกหน่วยงานติดตามและเฝ้าระวังการสื่อสารผ่านช่องทางสื่อสังคมออนไลน์ โดยเฉพาะการคอมเมนต์ และการสื่อสารกลับผ่านกล่องข้อความต่างๆ หากมีประเด็นที่ต้องประเมินหรือวิเคราะห์สถานการณ์ ให้หารือ  
กับผู้บังคับบัญชาในชั้นต้น และตอบกลับภายในช่วงระยะเวลาที่ผู้รับบริการคาดหวัง เพื่อป้องกันไม่ทำให้เกิด  
การนำไปขยายผลและสร้างผลกระทบเชิงลบต่อหน่วยงาน ส่วนการเผยแพร่ข่าวเพื่อสร้างการรับรู้ ขอให้ดำเนินการต่อไปอย่างต่อเนื่อง

**3.3 การขอเปลี่ยนแปลงประเด็นแถลงข่าวประจำสัปดาห์ของกระทรวงเกษตรและสหกรณ์ ปีงบประมาณ พ.ศ. 2566 (จากวันที่ 24 กุมภาพันธ์ 2566 เป็นวันที่ 31 มีนาคม 2566)**

น.ส.วรวรรณ อังกสิทธิ์ ผู้อำนวยการกลุ่มเผยแพร่และประชาสัมพันธ์ เลขานุการฯ แจ้งให้ที่ประชุมทราบว่า ตามที่ประชุมคณะทำงานประชาสัมพันธ์กรมส่งเสริมการเกษตร ครั้งที่ 3/2565 เมื่อวันที่ 24 พฤศจิกายน 2565   
มีมติเห็นชอบประเด็นสำหรับการแถลงข่าวประจำสัปดาห์ ในช่วงครึ่งปีแรกของปีงบประมาณ 2566 ซึ่งกรมส่งเสริมการเกษตรได้รับมอบหมายให้ส่งประเด็นและข้อมูลประชาสัมพันธ์เพื่อแถลงข่าว จำนวน 3 ครั้ง ดังนี้

- ครั้งที่ 1 วันที่ 19 ตุลาคม 2565 ประเด็น กรมส่งเสริมการเกษตร ฉลองสถาปนาครบ 55 ปี จัดใหญ่ ภายใต้แนวคิดการทำงาน “Keep Going, Keep Growing”

- ครั้งที่ 2 วันที่ 16 ธันวาคม 2565 ประเด็น แผนการปลูกพืชฤดูแล้ง/การส่งเสริมปลูกพืชใช้น้ำน้อย และ การรณรงค์หยุดเผาในพื้นที่เกษตร

- ครั้งที่ 3 วันที่ 24 กุมภาพันธ์ 2566 ประเด็น แนวทางการบริหารจัดการไม้ผลภาคตะวันออก

ที่ประชุมเห็นควรให้มีการปรับเปลี่ยนกำหนดวันแถลงข่าว ครั้งที่ 3 ให้สอดคล้องและเหมาะสม  
กับฤดูกาลผลิตผลไม้ภาคตะวันออก และให้มอบหมายให้ฝ่ายเลขานุการฯ ดำเนินการประสานงานกับกองเกษตรสารนิเทศ เพื่อขอปรับตารางการหมุนเวียนแถลงข่าวประจำสัปดาห์ต่อไปนั้น ฝ่ายเลขานุการฯ ได้หารือกำหนดวันที่เหมาะสมกับกลุ่มส่งเสริมไม้ผล สำนักส่งเสริมและจัดการสินค้าเกษตร เห็นควรขอปรับเปลี่ยนกำหนดการจาก  
วันที่ 24 กุมภาพันธ์ 2566 เป็นวันที่ 31 มีนาคม 2566 ซึ่งตรงกับวันที่สำนักงานเศรษฐกิจการเกษตรได้รับมอบหมาย ฝ่ายเลขานุการฯ จึงได้ประสานงานเป็นการภายในกับสำนักงานเศรษฐกิจการเกษตร และได้รับแจ้งว่า ยินดีให้ปรับเปลี่ยนกำหนดการแถลงข่าวได้ตามเสนอ ทั้งนี้ ฝ่ายเลขานุการฯ ได้แจ้งกองเกษตรสารนิเทศรับทราบด้วยแล้ว และกองเกษตรสารนิเทศมีหนังสือแจ้งเกี่ยวกับรอบการแถลงข่าวครึ่งปีหลังของปี 2566 ซึ่งกรมส่งเสริมการเกษตร ได้รับมอบหมายให้แถลงข่าว 2 ครั้ง ในวันที่ 26 พฤษภาคม 2566 และวันที่ 5 สิงหาคม 2566 โดยฝ่ายเลขานุการฯ จะขอนำไปพิจารณาประเด็นอีกครั้งหนึ่ง เพื่อให้สอดคล้องกับสถานการณ์ ณ ช่วงเวลาที่จะแถลงข่าวต่อไป

ประธานฯ กล่าวว่า ในการเรื่องการแถลงข่าวการบริหารจัดการผลไม้ภาคตะวันออก ขอให้ สสก. ที่ 3   
จ.ระยอง ช่วยสนับสนุนในทุกๆ มิติ และถึงแม้ว่าในช่วงนี้ผลไม้ภาคตะวันออกจะเป็นที่สนใจของทุกภาคส่วน แต่ในปัจจุบันผลไม้ที่เป็นจุดสนใจไม่ได้มีเพียงของภาคตะวันออกเท่านั้น ดังนั้น ในเรื่องของการบริหารจัดการผลไม้ จึงขอให้ สสก. ที่ 1-6 ที่มีจังหวัดที่ผลิตผลไม้ที่อยู่ในความสนใจของสื่อ ณ ช่วงฤดูกาลนั้นๆ ช่วยกันเฝ้าระวัง สื่อสารประชาสัมพันธ์ ในเรื่องของคุณภาพและมาตรฐานในการผลิตผลไม้ ทั้งในส่วนของผู้ผลิตหรือเกษตรกร ที่จะต้องเข้าใจและปฏิบัติให้เป็นไปตามมาตรฐานของผลไม้แต่ละชนิด รวมทั้งผู้ประกอบการ และผู้บริโภคด้วย

**มติที่ประชุม** 1. รับทราบ ปรับเปลี่ยนกำหนดวันแถลงข่าวประจำสัปดาห์ของกระทรวงเกษตรและสหกรณ์ ครั้งที่ 3 ประเด็นแนวทางการบริหารจัดการไม้ผลภาคตะวันออก จากวันที่ 24 กุมภาพันธ์ 2566 เป็นวันที่ 31 มีนาคม 2566 2. ให้ สสก. ที่ 3 จ.ระยอง สนับสนุนการแถลงข่าวครั้งที่ 3 ประเด็น แนวทางการบริหารจัดการไม้ผล  
ภาคตะวันออก

3. ให้ สสก. ที่ 1 - 6 ที่มีจังหวัดที่ผลิตผลไม้ที่อยู่ในความสนใจของสื่อ ณ ช่วงฤดูกาลนั้นๆ ช่วยกัน  
เฝ้าระวัง สื่อสารประชาสัมพันธ์ ในเรื่องของคุณภาพและมาตรฐานในการผลิตผลไม้ ทั้งในส่วนของผู้ผลิตหรือเกษตรกรผู้ประกอบการ และผู้บริโภค

**3.4 ความร่วมมือกับรายการ “ชัวร์ก่อนแชร์” ช่อง MCOT HD**

นายมานิต ลาเกลี้ยง นักวิชาการเผยแพร่ชำนาญการ สำนักพัฒนาการถ่ายทอดเทคโนโลยี (สพท.) แจ้งว่า สพท. ได้รับการประสานงานจาก นายพีรพล อนุตรโสตถิ์ ผู้จัดการ ศูนย์ชัวร์ก่อนแชร์ ในการขอรับการสนับสนุนข้อมูล  
เพื่อร่วมดำเนินรายการ “ชัวร์ก่อนแชร์” โดยรายการดังกล่าวเป็นรายการที่ดำเนินการตรวจสอบความจริง เรื่องที่แชร์กัน  
บนโซเชียล เพื่อสังคมไทยที่เข้มแข็งไม่โอนเอนไปตามกระแสข่าวลือ หรือตกเป็นเครื่องมือของใคร ผลิตโดย ศูนย์ชัวร์ก่อนแชร์ สำนักข่าวไทย อสมท โดย สพท. เห็นว่า เป็นรายการที่มีประโยชน์ต่อสังคมในวงกว้าง เป็นโอกาสที่ดีในการป้องกัน  
ความเข้าใจที่ไม่ถูกต้อง และเฝ้าระวังป้องกันการเข้าใจผิด โดยที่ไม่มีค่าใช้จ่าย จึงเห็นควรสนับสนุนข้อมูลรายการดังกล่าวโดยได้ดำเนินการเบื้องต้นไปแล้ว ดังนี้

๑) ด้านเนื้อหา : ได้ประสานงานเจ้าหน้าที่ที่รับผิดชอบงานประชาสัมพันธ์กอง/สำนัก เข้ามาอยู่ในกลุ่มไลน์  
ผู้ประสานงาน เพื่อรวบรวมประเด็น ที่มีความพร้อมในการร่วมดำเนินรายการ ซึ่งได้ประเด็นที่มีความพร้อม จำนวน ๕ ประเด็น ได้แก่ การจัดการศัตรูพืชที่ถูกต้อง/การสร้างความเข้าใจเกี่ยวกับการขึ้นทะเบียนเกษตรกร/ข้อสังเกตก่อนซื้อทุเรียน  
มาบริโภค/การสร้างความเข้าใจเกี่ยวกับความปลอดภัยในการบริโภคผักไฮโดรโปนิกส์/ความเข้าใจที่ถูกต้องเกี่ยวกับมาตรฐานเกษตรอินทรีย์

๒) ด้านการผลิต : ได้ประสานงานกับผู้จัดการศูนย์ชัวร์ก่อนแชร์ โดยส่งประเด็นให้พิจารณา ซึ่งทางรายการ  
ได้ให้ความสนใจใน ๕ ประเด็นดังกล่าว และได้ให้ข้อแนะนำในการร่วมดำเนินรายการ ประกอบด้วย จัดเตรียมเนื้อหา คลิปวิดีโอที่เกี่ยวข้อง (ถ้ามี) ผู้ให้สัมภาษณ์

ทั้งนี้ วิธีดำเนินงานเมื่อประสานข้อมูลเนื้อหาเรียบร้อยแล้ว ทางทีมรายการก็จะนัดหมายวัน เวลา เพื่อเข้ามาถ่ายทำรายการ ณ สถานที่จริงต่อไป ทั้งนี้ สพท. ได้ขอความเห็นชอบจากอธิบดีกรมส่งเสริมการเกษตร ซึ่งได้ให้ความเห็นชอบในการให้ความร่วมมือกับรายการดังกล่าวเรียบร้อยแล้ว

ประธานฯ กล่าวขอบคุณคณะทำงานที่ได้มีการต่อยอดจากการสัมมนานักประชาสัมพันธ์ครั้งที่ผ่านมา ช่องทางนี้น่าจะเป็นประโยชน์กับกรมส่งเสริมการเกษตร จึงนำเรียนอธิบดีกรมส่งเสริมการเกษตร ในส่วนของประเด็น  
จะไม่ได้จบเพียง 5 ประเด็นดังกล่าว แต่จะต้องมีเรื่องอื่นๆ ที่ปรับเปลี่ยนไปตามสถานการณ์ เพื่อสร้างความเข้าใจ  
ที่ถูกต้อง จึงขอให้ทุกหน่วยงานที่เกี่ยวข้องให้การสนับสนุนต่อไป

**มติที่ประชุม** รับทราบการให้ความร่วมมือกับรายการ “ชัวร์ก่อนแชร์” โดยให้ผู้แทนในคณะทำงานฯ ที่เป็นหน่วยงานด้านวิชาการหรือหน่วยงานที่กำกับดูแลงานสำคัญตามภารกิจของกรมส่งเสริมการเกษตร สนับสนุนข้อมูลและมีส่วนร่วม  
กับทางรายการ โดยให้มีการสนับสนุนการดำเนินรายการดังกล่าวและขับเคลื่อนงานอย่างต่อเนื่องต่อไป

**ระเบียบวาระที่ 4 เรื่องเพื่อพิจารณา**

**4.1 แผนประชาสัมพันธ์กรมส่งเสริมการเกษตร ไตรมาสที่ 3 (เดือนเมษายน – เดือนมิถุนายน 2566)**

น.ส.วรวรรณ อังกสิทธิ์กล่าวว่า ฝ่ายเลขานุการฯ ได้จัดทำแผนประชาสัมพันธ์กรมส่งเสริมการเกษตร ไตรมาสที่ 3 (เดือนเมษายน – มิถุนายน 2566) โดยวิเคราะห์และรวบรวมจากประเด็นที่น่าสนใจสำหรับ  
การประชาสัมพันธ์ ซึ่งกอง/สำนัก ด้านวิชาการในส่วนกลางได้แจ้งมา (รายละเอียดตามเอกสารแนบวาระที่ 4.1)

ประธานฯ กล่าวว่าการผลิตคอนเทนต์ ต้องคำนึงถึงกลุ่มเป้าหมาย และสอดคล้องกับช่องทาง  
ที่เรามีด้วย บางประเด็นอาจใช้ช่องทางเดียวกันแต่มีกลุ่มเป้าหมายที่ต่างกัน ต้องปรับเปลี่ยนคอนเทนต์ และสาระเนื้อหา ให้สอดคล้องกับกลุ่มเป้าหมายด้วย

นางอมรทิพย์ ภิรมย์บูรณ์ ผู้อำนวยการสำนักพัฒนาการถ่ายทอดเทคโนโลยี รองประธานคณะทำงาน กล่าวว่า ในส่วนของประเด็นตามแผนประชาสัมพันธ์ จะนำไปปรับปรุงและเรียบเรียงใหม่ บางประเด็นอาจต้องเปลี่ยนมาอยู่ภายใต้ Agenda และจะใส่ประเด็นสื่อสารเพื่อให้ส่วนภูมิภาคเห็นแนวทางปฏิบัติที่ชัดเจนขึ้น

ทั้งนี้ แต่ละประเด็นมีการปรับปรุงรายละเอียด ดังนี้

**1) การตอบสนองนโยบาย (Agenda)**

ประธานฯ กล่าวว่า โครงการภายใต้แผนประชาสัมพันธ์ที่จะตอบสนองนโยบาย (Agenda) ควรถอดประเด็นมาจากกระบวนงานหรือการขับเคลื่อนงานที่สามารถนำไปใช้ประโยชน์ได้ และแผนประชาสัมพันธ์จะต้องสอดคล้องเชื่อมโยงกับแผนยุทธศาสตร์และแผนปฏิบัติงานของกรมฯ ในแต่ละช่วงเวลา โดยแผนฯ นั้นจะต้องตอบโจทย์การขับเคลื่อนงานที่ผู้บริหารต้องการจะต้องสอดรับและสอดคล้องกัน จนนำไปสู่ผลสำเร็จที่จะเกิดขึ้นในงาน   
Year end และเชื่อว่าทุกคนจะนำประเด็นเหล่านี้มาเป็นปัจจัยในการวิเคราะห์และนำเสนอ ซึ่งเป็นประเด็นหลัก  
ในการสื่อสารอยู่แล้ว โดยเฉพาะงานในโครงการพระราชดำริ เป็นงานที่ผู้บริหารให้ความสำคัญ ควรอธิบาย  
ให้เห็นความสำเร็จของงานแต่ละงาน และนำหลักคิดการดำเนินงานตามหลักปรัชญาเศรษฐกิจพอเพียงไปสอดแทรก ซึ่งสามารถนำไปอธิบายได้ในทุกๆ กระบวนงาน

**1.1) ประเด็นผลไม้อัตลักษณ์**

นางสาวเมธินี กีรเกียรติ นักวิชาการเกษตรชำนาญการพิเศษ ผู้แทนสำนักส่งเสริมและจัดการสินค้าเกษตร กล่าวถึงประเด็นการสื่อสารหลักเกี่ยวกับผลไม้อัตลักษณ์ว่า เป็นผลไม้พื้นถิ่นตามลักษณะของท้องถิ่นนั้นๆ มีเรื่องราว แหล่งกำเนิดทางพื้นถิ่น มีลักษณะความโดดเด่นเฉพาะแตกต่างจากผลไม้ชนิดเดียวกันจากที่อื่นๆ สามารถยกระดับมาตรฐานทางภูมิศาสตร์ หรือพืช GI ได้

ประธานฯ กล่าวว่า หากในอนาคตเราจะส่งเสริมพืชอัตลักษณ์ จนนำไปสู่การเป็น GI ขอให้ศึกษาและพิจารณาความเป็นได้ในการเชื่อมโยงกับการใช้พื้นที่ที่ยั่งยืนด้วย ตัวอย่างเช่น ส้มสายน้ำผึ้ง ที่มีการรุกล้ำ  
เข้าไปในเขตพื้นที่ป่า ซึ่งอาจกลายเป็นประเด็นปัญหาในมิติอื่นในอนาคตได้ เป็นต้น

นางอมรทิพย์ ภิรมย์บูรณ์ อธิบายเพิ่มเติมเกี่ยวกับอัตลักษณ์ว่า เป็นการอธิบายสินค้าในมิติของสังคมเชื่อมโยงกับวิถีชีวิต สังคม วัฒนธรรม ประเพณี ในส่วนของพืช GI เป็นการอธิบายสินค้าในเชิงวิทยาศาสตร์

ประธานฯ กล่าวว่า ขอให้สำนักส่งเสริมและจัดการสินค้าเกษตร ที่จะนำเสนอในเรื่องของ  
การบริหารจัดการผลไม้อัตลักษณ์ทั้งของภาคเหนือและภาคตะวันออก ดูแลในประเด็นนี้โดยทำงานร่วมกับพื้นที่

**1.2) ประเด็นการขับเคลื่อนงานด้วย BCG การขับเคลื่อนงานแปลงใหญ่ ศพก. Young Smart Farmer และการเชื่อมโยง ศพก. กับ AIC**

ประธานฯ กล่าวว่า ในส่วนของการขับเคลื่อนงานของ ศพก. ทั้งงานเครือข่าย Field-Day   
การประกวด ศพก.ดีเด่น การขับเคลื่อนขยายผลไม่น่าจะมีปัญหา แต่ขอให้พิจารณาเพิ่มเติมในส่วนของการประกวด ศพก.ดีเด่น หากจะนำไปเป็นประเด็นสื่อสารหรือคอนเทนต์ นอกเหนือจากการชี้แจงแนวทาง หลักเกณฑ์ เงื่อนไขแล้ว ขอให้ในพื้นที่หรือผู้ที่อยู่ใกล้ชิดกับกลุ่มแปลงใหญ่ หรือ ศพก. ได้ชี้ให้เห็นถึงสิ่งที่เป็นความสำเร็จจริงๆ อะไรที่เป็น  
การยกระดับของคน พื้นที่ สินค้า ในพื้นที่นั้นๆ ส่วนการขับเคลื่อนงานแปลงใหญ่ หรือ Young Smart Farmer   
ต้องไม่ลืมว่าสุดท้ายแล้วคนที่เราเข้าไปขับเคลื่อนหรือส่งเสริมนั้นจะกลายไปเป็นผู้ประกอบการเกษตร ซึ่งเป็นเป้าหมายสูงสุดในงานของเรา สำหรับการเชื่อมโยง ศพก. กับ AIC ขอให้กองวิจัยและพัฒนางานส่งเสริมการเกษตรไปพิจารณาประเด็นสื่อสารและแนวทางการปฏิบัติว่ามีความเชื่อมโยงกันจริงไหม ทำงานอย่างไร ให้ผู้ปฏิบัติเข้าใจว่าจะต้องทำอะไร

นางอมรทิพย์ ภิรมย์บูรณ์ กล่าวถึงการประชาสัมพันธ์เกี่ยวกับอาสาสมัครเกษตร (อกม.)   
ว่ายังไม่ค่อยมีข่าวเกี่ยวกับการทำงานของ อกม. โดยเฉพาะจากจังหวัด

ประธานฯ ให้แนวคิดและข้อแนะนำว่า ขอให้เปลี่ยนวิธีคิดหรือเพิ่มมุมมองของการนำเสนอ ปรับวิธีคิดในการทำงานเกี่ยวกับคน ทั้งในส่วนของ อกม. Young Smart Farmer ศพก. หรือแปลงใหญ่ โดยการทำงาน  
กับคนเราสามารถออกแบบ แลกเปลี่ยนข้อมูลระหว่างกัน เราสามารถนำคอนเทนต์ที่เกี่ยวกับคนในหลายๆ มิติ  
มานำเสนอ เพื่อให้เห็นผลลัพธ์ที่เกิดจากการทำงานของคนได้ ในการสื่อสารเราจะไม่สื่อถึงเฉพาะในมิติของสินค้าที่อยู่ภายใต้มาตรฐานเพียงอย่างเดียวเท่านั้น แต่จะต้องสื่อให้เห็นถึงกระบวนการทำงาน ถ่ายทอดให้เห็นถึงบทบาทหน้าที่ ให้ตอบโจทย์การทำงานของ อกม. ทำให้เห็นผลงานที่เขาทำในพื้นที่แล้วเกิดประโยชน์ ขอให้ทั้ง สสก. และจังหวัดช่วยกันคิด ช่วยกันออกแบบ และนำเสนอออกมาให้ได้

**1.3) การส่งเสริมการเกษตรในเมืองหรือสังคมเมือง**

นายเสน่ห์ แสงคำ ผู้อำนวยการกลุ่มยุทธศาสตร์และสารสนเทศ สำนักงานส่งเสริมและพัฒนาการเกษตรที่ 6 จ.เชียงใหม่ กล่าวว่า สำหรับการพัฒนารูปแบบการส่งเสริมการเกษตรในเมือง ซึ่งเป็นนโยบายข้อที่ 8 ที่ท่านอธิบดีกรมส่งเสริมการเกษตรให้ไว้ ยังไม่มีในแผนประชาสัมพันธ์ ซึ่งควรให้ความสำคัญกับนโยบายนี้ เพื่อให้จังหวัดได้มีแนวปฏิบัติอยู่ในแผนประชาสัมพันธ์ด้วย ในส่วนของโครงการอันเนื่องมาจากพระราชดำริ ซึ่งเป็นนโยบายที่สำคัญจึงควรจัดไว้ในลำดับที่ 1 ของ Agenda

ประธานฯ กล่าวว่า ในส่วนของการส่งเสริมการเกษตรในเมืองหรือสังคมเมือง ควรมีการขยายผลให้เห็นภาพที่ชัดเจน และมอบหมายให้กลุ่มจัดการฟาร์มและเกษตรกรรมยั่งยืน กองวิจัยและพัฒนางานส่งเสริมการเกษตร ซึ่งเป็นหน่วยงานส่งเสริมการเกษตรในเมือง นำไปเพิ่มเติมประเด็นสื่อสารใน Agenda ด้วย

**1.4) โครงการพระราชดำริ**

ประธานฯ กล่าวว่า ประเด็นโครงการพระราชดำริ หากสื่อสารเฉพาะแนวทางการดำเนินงาน  
ไม่เพียงพอ ควรนำเสนอผลการดำเนินงานในระดับพื้นที่ด้วย โดยให้นำเสนอในมิติที่เห็นถึงความเปลี่ยนแปลง ทั้งพื้นที่ คน สินค้า ภายใต้การนำโครงการพระราชดำริไปขยายผล ต้องอธิบายให้สังคมได้รับรู้ว่าโครงการพระราชดำริ  
มีความสำคัญอย่างไร เช่น โครงการเกษตรเพื่ออาหารกลางวัน ซึ่งมีต้นกำเนิดมาจากงานส่งเสริมการเกษตร ให้นำเสนอในมิติที่ว่า สิ่งที่เราเข้าไปทำให้นักเรียนนั้น อะไรคือสิ่งที่นักเรียนได้รับ อะไรคือสิ่งที่ออกจากโรงเรียนไปยังชุมชน ชุมชนดังกล่าวมีการยกระดับทั้งในระดับพื้นที่ ครอบครัว ตัวสินค้า อย่างไร ขอให้ทุกจังหวัดนำเสนอคอนเทนต์การสื่อสารประชาสัมพันธ์ออกมาในลักษณะที่กล่าวมา รวมทั้งสาระสำคัญที่จะจัดเตรียมไว้สำหรับผู้บริหารด้วย

**2) การดําเนินงานส่งเสริมการเกษตรตามภารกิจ (Function)**

ประธานฯ กล่าวว่า การนำเสนอประเด็นที่เกี่ยวข้องกับผลงานต่างๆ ขอให้นำเสนอในเรื่องของ  
ความเปลี่ยนแปลงที่เป็นการยกระดับคุณภาพชีวิต ทั้งในมิติของคน พื้นที่ สินค้า ซึ่งเป็นสิ่งสุดท้ายที่ตอบโจทย์  
ตามภารกิจของกรมส่งเสริมการเกษตร และมีข้อแนะนำในแต่ละประเด็น ดังนี้

- การขึ้นและปรับปรุงทะเบียนเกษตรกร จะต้องสร้างความเข้าใจและสร้างจิตสำนึกว่า การขึ้นทะเบียนเป็นหน้าที่ของเกษตรกร ขอให้ศูนย์เทคโนโลยีสารสนเทศและการสื่อสาร (ศสท.) ช่วยดูคอนเทนต์ที่จะสื่อสาร และให้ทุกจังหวัดในพื้นที่ ช่วยกันพิจารณาคอนเทนต์แนวทางการสร้างการรับรู้ที่จะออกจาก ศสท. ว่าเราต้องใช้อะไรเป็นเครื่องมือ ใช้ช่องทางใด เชื่อมโยงการทำงานกับใครได้บ้าง

- การนำเสนอผลสำเร็จของโรงเรียนเกษตรกรต้นแบบในพื้นที่ ต้องนำเสนอให้เห็นสิ่งที่จับต้องได้ผ่านกระบวนการของโรงเรียน

- การงดปลูกข้าวรอบที่ 3 ซึ่งอยู่ในพื้นที่เขตชลประทาน เราอาจไม่ใช่หน่วยงานหลักในการสื่อสารหรือออกตัวนำเสนอข่าวในเรื่องนี้ก่อน ขอให้พิจารณาจากประกาศของกรมชลประทาน เมื่อมีประกาศเราจึงเข้าไป  
ช่วยประชาสัมพันธ์

- ตัวอย่างกลุ่มเกษตรกรที่ประสบความสำเร็จในเรื่องการหยุดเผา ให้นำเสนอคอนเทนต์ในรูปแบบของการสัมภาษณ์ ในลักษณะที่ชี้ให้เห็นว่าเกษตรกรที่เข้าร่วมโครงการได้ 5 ดี จริงหรือไม่ และที่สำคัญคำตอบในเชิงสังคม ไม่มีผลเท่ากับคำตอบในเชิงเศรษฐศาสตร์ เขาจะต้องรู้และเห็นชัดว่าถ้าไม่เผาแล้ว สามารถปรับเปลี่ยนไปทำกิจกรรมอย่างอื่นจะได้เงินเท่าใด ทดแทนอะไรได้เป็นมูลค่าได้เท่าใด เช่น การนำเศษซากพืชมาทำปุ๋ย ช่วยให้เกษตรกรลดค่าปุ๋ยได้เท่าใด เป็นต้น

- การพัฒนาต่อยอดองค์ความรู้ภูมิปัญญาท้องถิ่น 12 จุด เป็นสิ่งที่ดำเนินการไปแล้วเมื่อปี 2564-2565 ซึ่งในปีนี้กล่าวถึงในเรื่องของการต่อยอดองค์ความรู้ ขอให้ฝ่ายเลขานุการ ช่วยพิจารณาต่อไปด้วยว่าจะดำเนินการอย่างไรกับสิ่งที่มีอยู่แล้ว

- การขับเคลื่อนวิสาหกิจชุมชน ขอให้กองส่งเสริมวิสาหกิจชุมชนและฝ่ายเลขานุการพิจารณาว่า ประเด็นสื่อสารของส่วนกลางในเรื่องของผลการประชุม กลุ่มเป้าหมายเป็นใคร การประชุมคณะอนุกรรมการฯ   
เราต้องการนำเสนออะไร อะไรคือความเปลี่ยนแปลง และความเปลี่ยนแปลงนั้นจะเอื้อหรือก่อให้เกิดประโยชน์  
ต่อวิสาหกิจชุมชนอย่างไร

- การพัฒนาระบบ e – catalog ขอให้นำออกจากแผนประชาสัมพันธ์ไตรมาสนี้ไปก่อน แล้วนำกลับไปพิจารณาว่าทำอย่างไรจึงจะสื่อออกมาได้ชัดเจน ซ้ำซ้อนหรือเกี่ยวข้องเชื่อมโยงกับเว็บไซต์ www. ตลาดเกษตรกรออนไลน์.com อย่างไร ขอให้มองเป็นภาพเดียวกันในการนำเสนอหรือโปรโมทสินค้า เพื่อไม่ให้ประชาชนหรือผู้รับสารเกิดความสับสน

- การสร้างเครือข่ายวิสาหกิจชุมชน ขอให้นำเสนอในรูปแบบและแนวทางเดียวกับเรื่องอื่นๆ คือนำเสนอในเรื่องของผลสำเร็จของการดำเนินงานที่จับต้องได้

**3) งานรณรงค์ส่งเสริมการเกษตรและงานเทศกาลส่งเสริมการเกษตร (Event)**

นางสาวสินันต์ทร จันทร ผู้อำนวยการกลุ่มส่งเสริมการควบคุมศัตรูพืชโดยชีววิธี ผู้แทนกองส่งเสริมการอารักขาพืชและจัดการดินปุ๋ย กล่าวว่า แผนประชาสัมพันธ์ ข้อ 30 การขอรับสิทธิ์ในการซื้อและใช้สารไกลโฟเสต เพื่อกำจัดวัชพืชในการทำการเกษตร ไม่ได้จัดเป็น event หรืองานเทศกาล เพียงต้องการสื่อสารสร้างความเข้าใจ  
ให้รับทราบเท่านั้น

**4) การเฝ้าระวังประเด็นข่าวที่อาจส่งผลต่อกลุ่มเป้าหมายในเชิงลบ และกรณีข่าวเชิงลบที่ต้องชี้แจงข้อเท็จจริงเพื่อสร้างความเข้าใจต่อประชาชน (Information Operations/Watch List)**

ประธานฯ กล่าวว่า ในเรื่องของการเตือนภัยในพื้นที่ ขอให้มีการสื่อสารอย่างต่อเนื่อง โดยเฉพาะเกษตรกรที่เป็นผู้สูงอายุ ซึ่งมักพบว่าถูกหลอกลวงในหลายๆ รูปแบบ เมื่อเจ้าหน้าที่ลงไปในพื้นที่ขอให้มีการสื่อสาร   
ย้ำเตือนให้ติดปากและต่อเนื่องด้วย

**มติที่ประชุม** 1. ให้ฝ่ายเลขานุการ นำข้อเสนอในที่ประชุมไปพิจารณาปรับแก้แผนประชาสัมพันธ์กรมส่งเสริมการเกษตร ไตรมาสที่ 3 (เดือนเมษายน – มิถุนายน 2566) ให้สอดคล้องกับที่มีการเสนอในที่ประชุม

2. ให้กองวิจัยและพัฒนางานส่งเสริมการเกษตร หารือร่วมกับหน่วยงานที่เกี่ยวข้อง เพิ่มประเด็น  
การส่งเสริมการเกษตรในเมืองหรือสังคมเมือง ให้เป็นประเด็นสื่อสารใน Agenda ในช่วงเดือนเมษายน   
ถึงเดือนมิถุนายน 2566 รวมทั้งการเชื่อมโยง ศพก. กับ AIC ขอให้พิจารณาประเด็นการสื่อสารและแนวทางการปฏิบัติว่ามีความเชื่อมโยงกันอย่างไร ให้ผู้ปฏิบัติเข้าใจว่าจะต้องสื่อสารอะไรในแผนประชาสัมพันธ์ และพิจารณาประเด็นการสื่อสารร่วมกับฝ่ายเลขานุการในการพัฒนาต่อยอดองค์ความรู้ภูมิปัญญาท้องถิ่น 12 จุด ว่าจะดำเนินการอย่างไรกับสิ่งที่มีอยู่แล้ว

3. ให้สำนักส่งเสริมและจัดการสินค้าเกษตร ดูแลการนำเสนอการบริหารจัดการผลไม้อัตลักษณ์  
ทั้งของภาคเหนือและภาคตะวันออก ให้สอดคล้องกับการใช้พื้นที่อย่างยั่งยืน

4. ให้ศูนย์เทคโนโลยีสารสนเทศและการสื่อสาร ดูแลคอนเทนต์ที่จะสื่อสารในส่วนของการขึ้นและปรับปรุงทะเบียนเกษตรกร ต้องสร้างความเข้าใจและสร้างจิตสำนึกว่าการขึ้นทะเบียนเป็นหน้าที่ของเกษตรกร และให้ทุกจังหวัดในพื้นที่ ช่วยกันพิจารณาคอนเทนต์แนวทางการสร้างการรับรู้ ว่าต้องใช้อะไรเป็นเครื่องมือ ใช้ช่องทางใด เชื่อมโยงการทำงานกับใครได้บ้าง

5. ให้กองส่งเสริมการอารักขาพืชและจัดการดินปุ๋ย และหน่วยงานส่วนภูมิภาคที่มีการนำเสนอผลสำเร็จของโรงเรียนเกษตรกรต้นแบบในพื้นที่ ต้องนำเสนอให้เห็นสิ่งที่จับต้องได้ผ่านกระบวนการของโรงเรียน

6. ให้กองส่งเสริมโครงการพระราชดำริ การจัดการพื้นที่และวิศวกรรมเกษตร และหน่วยงานส่วนภูมิภาคใช้ประกาศจากกรมชลประทาน เป็นหลักในการสื่อสารกับเกษตรกรในพื้นที่ชลประทาน เมื่อมีประกาศแล้ว  
จึงเข้าไปช่วยประชาสัมพันธ์ต่อไป ส่วนการนำเสนอประเด็นเกษตรกรที่ประสบความสำเร็จในโครงการหยุดเผา   
ให้นำเสนอคอนเทนต์ในรูปแบบของการสัมภาษณ์ ชี้ให้เห็นว่าเกษตรกรที่เข้าร่วมโครงการได้ 5 ดี จริงๆ และให้นำเสนอข้อมูลในเชิงเศรษฐศาสตร์ ให้เห็นถึงมูลค่าที่ได้จากกิจกรรมทดแทนการเผา

7. ให้กองส่งเสริมวิสาหกิจชุมชนและฝ่ายเลขานุการพิจารณาประเด็นสื่อสารในเรื่องของผลการประชุม กลุ่มเป้าหมายเป็นใคร ต้องการนำเสนออะไร อะไรคือความเปลี่ยนแปลง และความเปลี่ยนแปลงนั้นจะเอื้อหรือก่อให้เกิดประโยชน์ต่อวิสาหกิจชุมชนอย่างไร ส่วนการพัฒนาระบบ e – catalog ขอให้นำออกจากแผนประชาสัมพันธ์ไตรมาสนี้ไปก่อน แล้วนำกลับไปพิจารณาว่าทำอย่างไรจึงจะสื่อออกมาได้ชัดเจน ซ้ำซ้อนหรือเกี่ยวข้องเชื่อมโยงกับเว็บไซต์ www.ตลาดเกษตรกรออนไลน์.com อย่างไร ขอให้มองเป็นภาพเดียวกันในการนำเสนอหรือ  
โปรโมทสินค้า เพื่อไม่ให้ประชาชนเกิดความสับสน และการสร้างเครือข่ายวิสาหกิจชุมชน ขอให้นำเสนอในเรื่องของผลสำเร็จของการดำเนินงานที่จับต้องได้

8. ให้กองพัฒนาเกษตรกร ปรับวิธีนำเสนอหรือเพิ่มมุมมองของการนำเสนอ ทั้งในส่วนของ อกม.   
และ Young Smart Farmer โดยสื่อให้เห็นถึงกระบวนการทำงาน ถ่ายทอดให้เห็นถึงบทบาทหน้าที่ ให้ตอบโจทย์  
การทำงานของ อกม. ทำให้เห็นผลงานที่เขาทำในพื้นที่แล้วเกิดประโยชน์

9. ให้ทุกหน่วยงานนำแนวคิดและข้อเสนอแนะในที่ประชุมไปสื่อสารทำความเข้าใจกับคณะทำงานภายใต้การกำกับดูแลเพิ่มเติม ดังนี้

- การผลิตคอนเทนต์ จะต้องปรับรูปแบบหรือเนื้อหาการนำเสนอให้เหมาะสมสำหรับแต่ละกลุ่มเป้าหมาย

- การจัดทำแผนประชาสัมพันธ์ จะต้องสอดคล้องเชื่อมโยงกับแผนยุทธศาสตร์และแผนปฏิบัติงานของกรมฯ ในแต่ละห้วงเวลา และตอบโจทย์ในการขับเคลื่อนงานด้วย

- การสื่อสารเกี่ยวกับความสำเร็จของงานแต่ละงาน ควรนำหลักคิดการดำเนินงานตามหลักปรัชญาเศรษฐกิจพอเพียง ไปสอดแทรกในทุกๆ กระบวนงาน อธิบายให้สังคมได้รับรู้ว่าโครงการพระราชดำริมีความสำคัญอย่างไร มีใครได้รับประโยชน์อะไรบ้าง

- การสื่อสารหรือทำคอนเทนต์เกี่ยวกับการประกวด ศพก.ดีเด่น จะต้องชี้ให้เห็นถึงสิ่งที่เป็นความสำเร็จจริงๆ อะไรที่เป็นการยกระดับของคน พื้นที่ สินค้า ในพื้นที่นั้นๆ

- การนำเสนอประเด็นที่เกี่ยวข้องกับผลงานต่างๆ ให้นำเสนอถึงความเปลี่ยนแปลงที่เป็น  
การยกระดับคุณภาพชีวิต ทั้งในมิติของคน พื้นที่ สินค้า ที่ตอบโจทย์ตามภารกิจของกรมส่งเสริมการเกษตร

- การเตือนภัยในพื้นที่ ขอให้มีการสื่อสารอย่างต่อเนื่อง โดยเฉพาะเกษตรกรที่เป็นผู้สูงอายุ   
ซึ่งมักพบว่าถูกหลอกลวงในหลายๆ รูปแบบ เมื่อเจ้าหน้าที่ลงไปในพื้นที่ขอให้มีการสื่อสารย้ำเตือนอย่างต่อเนื่อง

**ระเบียบวาระที่ 5 เรื่องอื่น ๆ**

**5.1 ตัวชี้วัดการสร้างการรับรู้ข้อมูลข่าวสารงานส่งเสริมการเกษตร ปีงบประมาณ 2566 รอบที่ 2 (เดือนเมษายน - กันยายน 2566)** รายละเอียดตามเอกสารแนบวาระที่ 5.1

ประธานฯ กล่าวว่า จากผลการดำเนินงานตามตัวชี้วัดรอบที่ผ่านมา ส่วนใหญ่ได้คะแนนเต็ม จะเห็นได้ว่าในเรื่องของปริมาณไม่มีอะไรที่น่าเป็นห่วง จึงขอให้ยังคงใช้เกณฑ์ประเมินของเกษตรจังหวัดตามตัวชี้วัดรอบที่ 1   
ต่อไปก่อน และขอสื่อสารไปถึงผู้บังคับบัญชาชั้นต้น ทั้งผู้อำนวยการกอง/สำนัก ผอ.สสก.ที่ 1-6 และเกษตรจังหวัด  
ทุกจังหวัด ลงไปสร้างขวัญและกำลังใจ ดูแลเจ้าหน้าที่ที่รับผิดชอบงานประชาสัมพันธ์ ให้ได้รับความสบายใจ  
ในการทำงาน อำนวยความสะดวกในเรื่องของเครื่องมือ หรือให้การปรึกษาหารือต่างๆ ไม่ใช้วิธีการสั่งหรือบอกให้ทำแล้วรอดูผลงานเพียงอย่างเดียว

นายเสน่ห์ แสงคำ ผู้อำนวยการกลุ่มยุทธศาสตร์และสารสนเทศ สำนักงานส่งเสริมและพัฒนา  
การเกษตรที่ 6 จ.เชียงใหม่ กล่าวว่า สำหรับเกณฑ์ตัวชี้วัดในส่วนของสื่อมวลชน ได้รับเสียงสะท้อนจากเจ้าหน้าที่จังหวัดในภาคเหนือว่า มีปริมาณมากเกินไป ส่งผลต่อการทำงานในหน้าที่หลัก แต่เข้าใจได้ว่าเกณฑ์ที่กำหนดมีผลทำให้เปอร์เซ็นต์ของการประเมินสูงขึ้นด้วย จึงพยายามทำความเข้าใจกับผู้ปฏิบัติ ในส่วนของช่องทางการเผยแพร่ผ่านสื่อมวลชน กรมฯ จะมีช่องทางเพิ่มเติมได้อีกหรือไม่

ประธานฯ กล่าวว่า หากผู้บังคับบัญชาระดับต้นลงมาให้ความสำคัญ ร่วมลงมือปฏิบัติในการช่วยเจ้าหน้าที่ให้เข้าถึงสื่อมวลชน ซึ่งผู้บังคับบัญชามีศักยภาพทำได้มากกว่าเจ้าหน้าที่ผู้ปฏิบัติ ส่วนการเพิ่มช่องทางสื่อมวลชนตามที่ สสก.ที่ 6 เสนอ ขอให้ฝ่ายเลขานุการ และ สพท. นำไปพิจารณาด้วยว่าจะสามารถเพิ่มช่องทางอย่างไรได้อีกบ้าง

น.ส.วรวรรณ อังกสิทธิ์กล่าวว่า ขอให้ สสก. ที่ 1-6 ติดตามการรายงานตัวชี้วัดของจังหวัดในพื้นที่ด้วย เพื่อป้องกันไม่ให้เกิดการรายงานผิด หรือไม่ตรงกับข้อเท็จจริง

**5.2 สื่อ/ช่องทางการประชาสัมพันธ์ทางสถานีวิทยุกระจายเสียงเพื่อการเกษตร**

น.ส.วารีทิพย์ อินทวิพันธุ์ ผู้อำนวยการกลุ่มวิทยุกระจายเสียงเพื่อการเกษตร เลขานุการฯ แจ้งว่า   
กรมส่งเสริมการเกษตรมีเครือข่ายสถานีวิทยุฯ ที่ได้ทำ MOU ร่วมกัน ซึ่งเป็นช่องทางการประชาสัมพันธ์ผ่านสื่อมวลชน ดังนี้

1) สถานีวิทยุกระจายเสียงกรมประมง

1.1) จังหวัดระยอง ผู้ประสานงาน : คุณชบาไพร สติดี

หมายเลขโทรศัพท์ : 08 6141 7348

1.2) จังหวัดร้อยเอ็ด ผู้ประสานงาน : คุณสุดสาคร เทพบำรุง

หมายเลขโทรศัพท์ : 09 5126 4323

1.3) จังหวัดเชียงราย ผู้ประสานงาน : คุณอัคร์พล เทพนิล

หมายเลขโทรศัพท์ : 09 9394 1628

2) สถานีวิทยุกระจายเสียงกรมอุตุนิยมวิทยา

2.1) กรุงเทพมหานคร ผู้ประสานงาน : คุณสมควร ต้นจาน

หมายเลขโทรศัพท์ : 08 5778 9542

2.2) จังหวัดนครราชสีมา ผู้ประสานงาน : คุณธนัท จันทร์แฟง

หมายเลขโทรศัพท์ : 09 3162 9351

2.3) จังหวัดพิษณุโลก ผู้ประสานงาน : คุณประพฤติ ยอดไพบูลย์

หมายเลขโทรศัพท์ : 08 1475 9963

2.4) จังหวัดระยอง ผู้ประสานงาน : คุณนพรัตน์ ทรัพย์มังสังข์

หมายเลขโทรศัพท์ : 09 2246 0075

2.5) จังหวัดชุมพร ผู้ประสานงาน : คุณธีรวัฒน์ ธีรรัฐพล

หมายเลขโทรศัพท์ : 09 2246 0126

2.6) จังหวัดภูเก็ต ผู้ประสานงาน : คุณสุชาติ ยนต์จำเริญ

หมายเลขโทรศัพท์ : 08 5778 9542

3) สถานีวิทยุมหาวิทยาลัยเกษตรศาสตร์

3.1) กรุงเทพมหานคร ผู้ประสานงาน : คุณอินทิรา อาดศิริ

หมายเลขโทรศัพท์ : 08 1642 3239

3.2) จังหวัดขอนแก่น ผู้ประสานงาน : คุณณคพร แย้มศรี

หมายเลขโทรศัพท์ : 06 1081 6865

3.3) จังหวัดสงขลา ผู้ประสานงาน : คุณอารีน่า แวมามะ

หมายเลขโทรศัพท์ : 08 6963 6359

3.4) จังหวัดเชียงใหม่ ผู้ประสานงาน : คุณแสงเทียน เนียมทรัพย์

หมายเลขโทรศัพท์ : 09 8831 3826

สำหรับสถานีวิทยุกระจายเสียงเพื่อการเกษตร มีช่องทางการออกอากาศที่จะสามารถนับเป็นคะแนนตัวชี้วัดการเผยแพร่ผ่านสื่อมวลชนได้ โดยในประเด็นเดียวกันออกอากาศให้ทั้ง 3 ช่องทาง ซึ่งนับเป็น 1 คะแนน ดังนี้

1) สถานีวิทยุ AM 1386 kHz

2) เว็บไซต์ [www.am1386.com](http://www.am1386.com)

3) ฟังย้อนหลัง YouTube: AM1386 Radio

ทั้งนี้ ทางสถานีวิทยุฯ มีรายการสดทุกวันจันทร์ – วันพฤหัสบดี เวลา 14.30 - 16.00 น. โดยสามารถโทรศัพท์  
เพื่อประชาสัมพันธ์ข่าวในลักษณะของการออกอากาศสด ได้ที่หมายเลขโทรศัพท์ 084-7523482

น.ส.วรวรรณ อังกสิทธิ์กล่าวว่า โครงการสร้างการรับรู้ฯ จะมีการสนับสนุนงบประมาณให้จังหวัด ขณะนี้ อยู่ระหว่างการของบประมาณจากกรมฯ ซึ่งจะโอนเงินให้จังหวัดในลำดับถัดไป

**มติที่ประชุม** 1. ให้สำนักงานเกษตรจังหวัดใช้เกณฑ์ตัวชี้วัดการสร้างการรับรู้ข้อมูลข่าวสารงานส่งเสริมการเกษตร ปีงบประมาณ 2566 รอบที่ 2 (เดือนเมษายน - กันยายน 2566) เช่นเดียวกับรอบที่ 1

2. ให้คณะทำงานสื่อสารไปยังผู้บังคับบัญชาชั้นต้นของตน ในการสร้างขวัญและกำลังใจ ดูแลเจ้าหน้าที่ที่รับผิดชอบงานประชาสัมพันธ์ ให้ได้รับความสบายใจในการทำงาน อำนวยความสะดวกในเรื่องของเครื่องมือ หรือให้การปรึกษาหารือต่างๆ รวมทั้ง ให้ความสำคัญในการช่วยให้เจ้าหน้าที่เข้าถึงสื่อมวลชน ซึ่งผู้บังคับบัญชามีศักยภาพ  
ในการประสานงานขอความร่วมมือได้ดีกว่าเจ้าหน้าที่ผู้ปฏิบัติ

3. ให้ฝ่ายเลขานุการพิจารณาช่องทางการเผยแพร่ผ่านสื่อมวลชนเพิ่มเติม

4. ให้ สสก. ที่ 1 - 6 ติดตามการรายงานตัวชี้วัดของจังหวัด

5. รับทราบช่องทางการประชาสัมพันธ์ผ่านสถานีวิทยุกระจายเสียงเพื่อการเกษตร AM 1386 MHz และเครือข่ายสถานีวิทยุทั้ง 13 แห่ง ทั้งนี้ การเผยแพร่ข่าวผ่านช่องทางของสถานีวิทยุฯ AM 1386 MHz   
ทั้ง 3 ช่องทาง ได้แก่ วิทยุ เว็บไซต์ และยูทูป สำหรับประเด็นเดียวกัน แม้ว่าจะได้รับการเผยแพร่ครบทั้ง 3 ช่องทาง ให้นับได้ 1 คะแนน

**เลิกประชุม เวลา 13.30 น.**

(ลงชื่อ) ผู้จดรายงานการประชุม (ลงชื่อ) ผู้ตรวจรายงานการประชุม

(นายมานิต ลาเกลี้ยง) (นางสาววรวรรณ อังกสิทธิ์)

นักวิชาการเผยแพร่ชำนาญการ ผู้อำนวยการกลุ่มเผยแพร่และประชาสัมพันธ์